FCSB câștigă "eternul derby" pe terenul "câinilor" după 6 ani.
FCSB a câştigat derby-ul cu Dinamo, pe terenul "câinilor". Roş-albaştri nu mai învinseseră "câinii", în deplasare, de şase ani. Florin Tănase a înscris singurul gol al partidei, în minutul nouă.
Dinamo a pierdut derby-ul cu FCSB. Florin Tănase a marcat în minutul 9 și Ante Vukusic a trimis mingea în bară în minutul 80. "Câinii" puteau să se "agațe" de un punct la ultima fază, prin Nepomuceno, dar tabela a rămas neschimbată.Dinamo a rămas și în inferioritate numerică în minutul 79, după eliminarea lui Steliano Filip. Dinamo venea după două victorii consecutive, cu Gaz Metan Mediaș și UTA Arad. Ultima dată când s-a impus în fața marii rivale a fost în februarie 2020.În urma rezultatului de aseară, FCSB ajunge la a patra victorie consecutivă în derby-ul cu Dinamo. Roș-albaștrii au câştigat după 6 ani pe terenul roş-albilor, îşi păstrează poziţia de lider în Liga 1 și ajunge la 8 meciuri la rând fără înfrângere în campionat.